Get a Grip
Get a Grip — ამერიკული მძიმე როკ-ჯგუფ Aerosmith-ის მეთერთმეტე სტუდიური ალბომი, გამოცემული 1993 წელს. ეს არის მისი უკანასკნელი დისკი, გამოცემული ლეიბლზე Geffen Records. ალბომიდან გამოიცა ხუთი ჰიტ-სინგლი, აქედან ოთხი კი მოხვდა ’ბილბორდის’ საუკეთესო 40-ეულში, 1993-1994 წლებში. ესენია, Amazing, Livin' on the Edge, Cryin' და Crazy. დიდი პოპულარობა ჰქონდა სიმღერების ვიდეოკლიპებსაც, ალისია სილვერსტოუნისა და ლივ ტაილერის კარიერაზე მათში მონაწილეობამ მნიშვნელოვანი გავლენა იქონია. ალბომზე დამატებითი მუსიკოსების სახით წარმოდგენილები არიან დონ ჰენლი (დამატებითი ვოკალი სიმღერაში Amazing) და ლენი კრავიცი (ვოკალი, თანამშრომლობა სიმღერაში Line Up). Get a Grip იქცა ჯგუფის ყველაზე გაყიდვად ალბომად. სულ გაიყიდა მისი 20 მილიონი ასლი. მანამდე Aerosmith-ის ყველაზე გაყიდვად დისკად ითვლებოდა წინა ალბომი Pump. ინგლისში Get a Grip დღემდე არის ერთადერთი ალბომი, რომელმაც პლატინის სტატუსს მიაღწია. მას მიღებული აქვს ორი გრემი - საუკეთესო როკ-შესრულებისათვის ჯგუფის ან დუეტის მიერ.